CELEX: 32007R1416
Language: sk
Date: 2007-12-03 00:00:00
Title: Nariadenie Komisie (ES) č. 1416/2007 z  3. decembra 2007 , ktorým sa ustanovuje konečný dátum na predloženie žiadostí o pomoc na súkromné skladovanie v odvetví bravčového mäsa

4.12.2007   
            
            
               SK
            
            
               Úradný vestník Európskej únie
            
            
               L 316/3
            
         
      NARIADENIE KOMISIE (ES) č. 1416/2007
   z 3. decembra 2007,
   ktorým sa ustanovuje konečný dátum na predloženie žiadostí o pomoc na súkromné skladovanie v odvetví bravčového mäsa
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom (1), a najmä na jeho článok 4 ods. 6,
   keďže:
   
               (1)
            
            
               Pomoc na súkromné skladovanie, ktorá sa pridelila na základe nariadenia Komisie (ES) č. 1267/2007 z 26. októbra 2007 o osobitných podmienkach prideľovania pomoci na súkromné skladovanie v odvetví bravčového mäsa (2), mala pozitívny vplyv na trh s bravčovým mäsom a možno očakávať dočasnú stabilizáciu cien bravčového mäsa. Pomoc na súkromné skladovanie v odvetví bravčového mäsa by sa preto mala prestať prideľovať.
            
         
               (2)
            
            
               Riadiaci výbor pre bravčové mäso nevydal stanovisko v lehote určenej jeho predsedom,
            
         PRIJALA TOTO NARIADENIE:
   Článok 1
   Konečný dátum na predloženie žiadostí o pomoc na súkromné skladovanie v odvetví bravčového mäsa je stanovený na 4. decembra 2007.
   Článok 2
   Toto nariadenie nadobúda účinnosť 4. decembra 2007.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. decembra 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 282, 1.11.1975, s. 1. Nariadenie naposledy zmenené a doplnené nariadením (ES) č. 1913/2005 (Ú. v. EÚ L 307, 25.11.2005, s. 2).
   
      (2)  Ú. v. EÚ L 283, 27.10.2007, s. 53.